# Guillem Montoro i López

Guillem Montoro i López (Paiporta, 3 de març de 1995) és un polític valencià, tècnic d'igualtat i activista pels drets LGBT. Va ser regidor a l'Ajuntament de Paiporta per Compromís entre 2018 i 2020, convertint-se així en el primer home transsexual visible de l'Estat espanyol en accedir a aquest càrrec.

## Biografia

L'abril de 2018, va publicar la seua primera obra literària I si fores tu? de Vincle Editorial, conjuntament amb Patricia Estellés, un llibre sobre assetjament escolar o bullying, i com lluitar contra aquest.
A febrer de 2018, després de quasi tres anys, va poder efectuar el canvi legal al seus documents oficials.
Al desembre de 2020 va formar part del jurat de la secció de curtmetratges de la VI edició de la Mostra La Ploma Festival de cinema i cultura per a la diversitat sexual, de gènere i familiar, organitzat pel Col·lectiu Lambda, que va atorgar el premi a Transversals, dirigit per Jorge Garrido.

## Trajectòria política

Montoro va iniciar la seua trajectòria al món de la política a Compromís en les eleccions de 2015, on es va presentar en la llista de Compromís per Paiporta, encapçalada per Isabel Martín, qui seria nomenada alcaldessa. Montoro va formar part de l'equip de govern com a Regidor de Transparència, Modernització i Participació Ciudatadana. Temps després, assumiria les regidories de Benestar Social i Igualtat entre 2015 i 2019.
En gener de 2018 va convertir-se en el primer regidor transsexual del País Valencià, i en el primer regidor obertament transsexual de l'Estat espanyol. Es va presentar com a candidat en les Primàries de Compromís a les Corts Valencianes per la circumscripció de València per a conformar la llista a les eleccions valencianes de 2019.
A les eleccions municipals de maig de 2019, va tornar a ser elegit regidor a Paiporta amb la candidatura de Compromís per Paiporta, encapçalada per l'alcaldessa Isabel Martín, junt a cinc companys més, que va ser la segona llista més votada a Paiporta.
El 24 de setembre de 2020 va renunciar a la seua acta com a Regidor a l'Ajuntament de Paiporta, degut a la seua situació laboral. No va abandonar la seua trajectòria politica ja que al febrer de 2022 va estar immers en una disputa oberta entre el seu partit, Compromis, i Daniela Requena, secretaria LGTBI del PSOE-PSPV de València, per unes declaracions.
Al desembre de 2022, durant el debat parlamentari de la Llei 4/2023, de 28 de febrer, per a la igualtat real i efectiva de les persones trans i per a la garantia dels drets de les persones LGTBI, el diputat de Compromís, Joan Baldoví, va cedir la seua intervenció a Montoro, llegint a l'estrada del Congrés dels Diputats, les reivindicacions expressades pel polític valencià en defensa de l'aprovació de la norma. Va ser aprovada el febrer de 2023 amb 191 vots a favor, 60 en contra i 91 abstencions, després d'un prolongat debat de més de mig any en què grups conservadors.
Al maig del 2023, Montoro va patir un atac transfob per part del regidor de VOX Paiporta, Daniel Furió, que va titllar el col·lectiu LGTBI de "basura rastrera", i va atacar el primer regidor trans de la història d'Espanya, en vídeo publicat a les seves xarxes socials . El missatge d'odi va ser condemnat ràpidament des de Compromís Paiporta, exigint la retirada del vídeo publicat.

## Reconeixements i guardons

La revista Shangay el va nomenar com un dels 6 joves més rellevants a l'activisme LGTB del 2018, juntament amb cares com els actor i directors de La llamada, Javier Calvo i Javi Ambrossi o la poeta Elvira Sastre, entre d'altres. Aquest mateix any, va ser l'abanderat de l'Any Temàtic sobre realitats trans de la Federació Estatal de Lesbianes, Gais, Transsexuals i Bisexuals (FELGTB).
A l'octubre de 2024, la Federació Estatal de Lesbianes, Gais, Transsexuals i Bisexuals (FELGTBI) va atorgar a Montoro el Premi Plumas 2024, juntament amb altres premiades com la periodista i comunicadora Nerea Pérez de les Heras o la influencer Perra de Satán, "per el seu activisme LGTBI+ i la seva visibilitat, convertint-se en referent per a la joventut trans.També per la defensa dels drets LGTBI+ des de la política institucional, que el va portar a ser el primer regidor trans visible d'Espanya”.

## Referències

* ↑ Levante-EMV «Guillem Montoro, primer concejal hombre trans:"Aquí está la resistencia trans"». [Consulta: 26 gener 2018].
* ↑ «Guillem Montoro, primer concejal hombre trans en la Comunitat» (en castellà). [Consulta: 26 gener 2018].
* ↑ Redacció. «Patricia Estellés y Guillem Montoro reivindican con I si fores tu? la lucha contra el bullying - Nou Horta» (en espanyol europeu). [Consulta: 8 gener 2019].
* 1 2 «Guillem Montoro, el primer concejal hombre trans de la Comunidad Valenciana» (en castellà). [Consulta: 8 gener 2019].
* ↑ «El primer concejal transexual en España consigue el cambio de sexo en el DNI: "Después de una lucha de más de tres años, por fin existo legalmente"» (en castellà). [Consulta: 8 gener 2019].
* ↑ «Transversales, corto premiado en Mostra La Ploma | Culturama» (en castellà), 24-12-2020. [Consulta: 21 octubre 2024].
* ↑ «Guillem Montoro y Teresa Verdú asumirán las competencias del PSPV tras su salida del tripartito de Paiporta». [Consulta: 8 gener 2019].
* ↑ Levante-EMV. «Guillem Montoro, primer concejal hombre trans:"Aqui esta la resistencia trans"» (en castellà). [Consulta: 8 gener 2019].
* ↑ «Guillem, el primer concejal transexual de España» (en castellà). , 23-01-2018 [Consulta: 26 gener 2018].
* ↑ «Guillem, el primer concejal transexual: 'Doy la cara para visibilizar a las personas que sufren en casa y son acosadas en el colegio'» (en castellà). [Consulta: 26 gener 2018].
* ↑ Levante-EMV. «Guillem Montoro anuncia su candidatura a las primeras de Compromís para las Corts» (en castellà). [Consulta: 13 febrer 2019].
* ↑ «La izquierda gana las elecciones municipales de Paiporta 2019» (en espanyol europeu), 27-05-2019. [Consulta: 27 maig 2019].
* ↑ «El primer concejal trans de España, Guillem Montoro, deja su cargo en Paiporta» (en castellà), 25-09-2020. [Consulta: 6 octubre 2020].
* ↑ D.A. «Compromís y PSPV exhiben sus diferencias en la legislación 'trans'» (en castellà), 16-02-2022. [Consulta: 24 març 2022].
* ↑ «6,6 mil views · 851 reactions | Hui he cedit la meua intervenció a Guillem Montoro, primer regidor trans de l'Estat Espanyol. Per tots els Guillems, per totes les Melus, SÍ a la Llei... | By Joan Baldoví | Facebook». [Consulta: 21 octubre 2024].
* ↑ «6 millennials LGTB de bandera por los 25 años de 'Shangay'» (en castellà), 08-12-2018. [Consulta: 8 gener 2019].
* ↑ Bóveda, Nahikare. «Guillem Montoro» (en castellà), 10-05-2020. [Consulta: 21 octubre 2024].
* ↑ Press, Europa. «Pérez de las Heras, Perra de Satán, Guillem Montoro, Antonio Nuño, CEAPA y Enrique Bernabeu, premios Pluma de FELGTBI+», 14-10-2024. [Consulta: 21 octubre 2024].